|  |  |  |  |
| --- | --- | --- | --- |
| **Horská autonómna sovietska socialistická republika*Горская автономная советская социалистическая республика***

|  |  |  |
| --- | --- | --- |
| ← Horská republika Severného Kaukazu ← Severokaukazský emirát | **1921 – 1924** | Kabardsko-Balkarská autonómna oblasť → Karačajská autonómna oblasť → Čečenská autonómna oblasť → Severoosetínska autonómna oblasť → Ingušská autonómna oblasť → |

 |
| **Geografia** |
| Hlavné mesto | Vladikavkaz |
| Rozloha | 74 000 km²  |
| **Obyvateľstvo** |
| Počet obyvateľov | 1 286 tis. (1921) |
| **Štátny útvar** |
| Štátne zriadenie | autonómna republika |
| Vznik | 20. január 1921 |
| Zánik | 7. júl 1924 |
| 

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| Horská republika Severného Kaukazu | Horská republika Severného Kaukazu |
| Severokaukazský emirát | Severokaukazský emirát |

 | **Nástupnícke štáty:**

|  |  |
| --- | --- |
| Kabardsko-Balkarská autonómna oblasť | Kabardsko-Balkarská autonómna oblasť |
| Karačajská autonómna oblasť | Karačajská autonómna oblasť |
| Čečenská autonómna oblasť | Čečenská autonómna oblasť |
| Severoosetínska autonómna oblasť | Severoosetínska autonómna oblasť |
| Ingušská autonómna oblasť | Ingušská autonómna oblasť |

 |

 |

**Horská autonómna sovietska socialistická republika** (rus. *Го́рская автоно́мная сове́тская социалисти́ческая респу́блика; Го́рская АССР*) bola súčasťou Ruskej SFSR ako jedna z jej autonómnych republík. Rozprestierala sa na území severného Kaukazu. Existovala len veľmi krátke obdobie od 20. januára 1921 do 7. júla 1924.

Administratívne členenie
------------------------

Územie Horskej ASSR sa členilo na 6 okruhov (rus. *округ*):

* Balkarský okruh (rus. *Балкарский округ*)
* Čečenský okruh (rus. *Чеченский округ*)
* Nazdranovský okruh (Ingušsko) (rus. *Наздрановский округ (Ингушетия)*)
* Vladikavkazský okruh (rus. *Владикавказский округ*)
* Kabardský okruh (rus. *Кабардинский округ*)
* Karačajský okruh (rus. *Карачаевский округ*)

Dejiny
------

Zámer vytvoriť Horskú ASSR ako autonómnu republiku v rámci Ruskej SFSR bol zverejnený na zjazde národov Terskej oblasti 17. novembra 1920 vo Vladikavkaze. Oficiálne však bola založená Dekrétom Celoruského ústredného výkonného výboru z 20. januára 1921. Zakladajúci zjazd sovietov Horskej ASSR sa uskutočnil 16. - 22. apríla 1921. 

Existencia tohoto útvaru však netrvala dlho. V rámci snáh o národnostnú autonómiu boli postupne z umelo vytvorenej Horskej ASSR vyčlenené autonómne okruhy na národnostnom princípe, ktoré sa pretransformovali na autonómne oblasti a boli priamo pričlenené k Ruskej SFSR: Kabardský národnostný okruh 1. septembra 1921, Karačajský národnostný okruh 12. januára 1922 a Čečenský národnostný okruh 30. novembra 1922. Balkarský národnostný okruh bol odčlenený 16. januára 1922 a stal sa súčasťou novovytvorenej Kabardsko-Balkarskej autonómnej oblasti (spolu s Kabardskou autonómnou oblasťou).

Zánik Horskej ASSR bol zavŕšený Dekrétom Celoruského ústredného výkonného výboru zo 7. júla 1924, podľa ktorého bola Horská ASSR zrušená, pričom na jej území boli založené Severoosetínska, Čečenská a Ingušská autonómna oblasť, Sunženský kazašský okruh (ako súčasť Severokaukazského kraja Ruskej SFSR) a mesto Vladikavkaz ako samostatná správna jednotka priamo podriadená CÚVV Ruskej SFSR.

Referencie
----------

1. 1 2   *ДЕКРЕТ от 20 января 1921 года ОБ АВТОНОМНОЙ ГОРСКОЙ СОЦИАЛИСТИЧЕСКОЙ СОВЕТСКОЙ РЕСПУБЛИКЕ* [online]. Moskva: Celoruský ústredný výkonný výbor, [cit. 2015-03-03]. Dostupné online. (po rusky)

Pozri aj
--------

* Sovietsky zväz

Zdroj
-----

*Tento článok je čiastočný alebo úplný preklad článku Горская Автономная Советская Социалистическая Республика na ruskej Wikipédii.*